CELEX: C2007/235/26
Language: mt
Date: 2007-10-06 00:00:00
Title: Kawża T-280/07: Rikors imressaq fit- 18 ta' Lulju 2007 — Sepracor vs L-UASI — Laboratorios Ern (LEVENIA)

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/14
            
         Rikors imressaq fit-18 ta' Lulju 2007 — Sepracor vs L-UASI — Laboratorios Ern (LEVENIA)
   (Kawża T-280/07)
   (2007/C 235/26)
   Lingwa li fiha tressaq ir-rikors: l-Ingliż
   Partijiet
   
      Rikorrenti: Sepracor, Inc (Marlborough, l-Istati Uniti) (irrappreżentata minn: E. De Gryse, E. Cornu, D. Moreau, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord ta' l-Appell: Laboratorios Ern, SA (Barċellona, Spanja)
   Talbiet
   
               —
            
            
               Tannulla d-deċiżjoni ta' l-Ewwel Bord ta' l-Appell ta' l-Uffiċċju għall-Armonizzazzjoni fis-Suq Intern tat-18 ta' April 2007 fil-kawża R 155/2006-1;
            
         
               —
            
            
               tordna li l-UASI għandu jbati l-ispejjeż.
            
         Motivi u argumenti prinċipali
   
      Applikant għat-trade mark Komunitarja: Sepracor, Inc.
   
      Trade mark Komunitarja kkonċernata: It-trade mark verbali Komunitarja “LEVENIA” għal prodotti fil-klassi 5 — Applikazzjoni Nru 2 563 799
   
      Proprjetarja tal-marka jew tas-sinjal invokat fil-proċedimenti ta'oppożizzjoni: Laboratorios Ern, SA
   
      Trade mark jew sinjal invokat: It-trade mark verbali nazzjonali “LEVELINA” għal prodotti fil-klassijiet 1 u 5
   
      Deċiżjoni tad-Diviżjoni ta' l-Oppożizzjoni: Ċaħdet l-oppożizzjoni fl-intier tagħha
   
      Deċiżjoni tal-Bord ta' l-Appell: Laqgħet l-appell
   
      Motivi invokati: Ir-rikorrenti ssostni li d-deċiżjoni kkontestata tikser l-Artikolu 43 tar-Regolament dwar it-trade mark tal-Komunità u r-Regola 22 tar-Regolament li jimplementa r-Regolament dwar it-trade mark tal-Komunità billi l-ġustifikazzjoni ta' l-Ewwel Bord ta' l-Appell, li ddeċieda li l-fatt li ma ntużatx it-trade mark nazzjonali “LEVELINA” kien iġġustifikat għal ċertu tip ta' prodotti u preparazzjonijiet farmaċewtiċi, ma tistax tikkostitwixxi “raġunijiet validi” għal nuqqas ta' użu fis-sens ta' l-Artikolu 43(2) tar-Regolament dwar it-trade mark tal-Komunità. Barra minn dan, ir-rikorrenti ssostni li anki jekk il-Qorti tal-Ġustizzja kellha tikkunsidra li d-deċiżjoni tal-Bord kienet korretta u li l-fatt li n-nuqqas ta' użu kien suffiċjentement iġġustifikat, id-deċiżjoni kkontestata allegatament tikser l-Artikolu 8(1)(b) tar-Regolament dwar it-trade mark tal-Komunità.